JohanHeinsen/ENO huggingface dataset:
Viborger Samler, 1848-03-16
Storbritannien og Jrland. London, den 10de Marts. J Hovedstaden er det atter roligt; ligesaa i Glasgow, hvor Militairet maatte fyrre. Jnsurgenterne adspredtes med et Tab af 2 Døde og 4 Saarede. – De i Edinburgh opstaaede Uroligheder dæmpedes snart. J Manchester var det uroligt den 9de Marts. En stor Folkemasse, ophidset ved Chartisken Murphy, anfaldt flere Fabriker og forjog de derværende Arbeidere. Militairet og Politiet maatte opbydes, Politiet maatte levere en blodig Fegtning. Roligheden vendte imidlertid tilbage. Tydskland. En temmelig gammel Beretning fra Halle (3die Marts) melder, at en Adresse er afsendt fra Halle og Magdeburg til Kongen om Jndkaldelsen af de forenede Landstænder og om at holde Russerne borte fra Riget. Lignende Adresser om hurtig Sammenkaldelse af den forenede Landdag ere besluttede i Stæderne Duisburg, Crefeld, Neumied og Kreuznach.
Viborger Samler, 1848-03-16
J en Skrivelse fra Leipzig af 8de Marts hedder det: "De nyeste Efterretninger om den Maade, hvorpaa Kongen af Sachsen har modtaget de Deputerede fra de sex Stæder zwickau, Werdau, Crimmisschau, Meerane, Glauchau og Waldenburg, modsige paa det Bestemteste de her udbredte Efterretninger om tilstaaet Pressefrihed og lignende Concessioner. Borgermester Lincke var Ordfører. Kongen svarede, at han vilde forelægge den næste Landdag de Forslag, som tilfredsstillede billige og beskedne Ønsker. Da Borgermester Schwedler tog Ordet – afbrødes han af Kongen med de Ord: "Nei, nei, nei, nei, ubillige Ønsker vil jeg ikke opfylde. Jeg kan ikke indlade mig med Dem i nogen Discussion; jeg har intet andet at sige Dem end "Lev vel!" Endnu engang tog Schwedler Ordet og sagde: "Majestæt! Bortsend os ikke uden noget Tilsagn!" men Kongen afbrød ham atter: "Jeg har kun at sige Dem mit "Lev vel!" Jøvrigt har Kongen sammenkaldt Landdagen til den 20de Marts.
Viborger Samler, 1848-03-16
Ved en Bekjendtgjørelse fra den sachsiske Jndenrigsminister er Censuren i Kongeriget Sachsen hævet indtil den 15de April, saafremt en Overeenskomst med den nye Landdag ikke forinden er kommen istand om Udstedelsen af en ny Presselov.
Viborger Samler, 1848-03-16
Hertugdømmerne Koburg og Gotha have erholdt Tilsagn om en til den nuværende Tid svarende Repræsentativforfatning.
Viborger Samler, 1848-03-16
Fyrst Leopold af Lippe opfylder sit Lands Ønsker om Jndførelse af Pressefrihed og Offentlighed af Forhandlingerne i Stændernes Møder.
Viborger Samler, 1848-03-16
Fra München meldes, at Tropperne i denne Stad, have aflagt følgende nye Eed: "Jch schwöre Trene dem Könige, Gehorsam dem Gesets und Beobachtung der Constitution!" – Efter aflagt Eed defilerede Tropperne forbi Slottet, hvor hele den kgl. Familie, paa Kongen nær, der ikke skal befinde sig vel, viiste sig paa Balconen.
Viborger Samler, 1848-03-16
J Niederstetten har en Hob Tumultanter afbrændt det Fyrsten af Hohenlohe=Niederstetten tilhørende Slot og demoleret den fyrstelige Hofraad Ges Hotel. Ogsaa Cancellibygningen er lagt i Aske. Hofraad G. reddede sig igjennem et Vindue. Militair er requireret fra Heilbronn.
Viborger Samler, 1848-03-16
Fyrsten og Fyrstinden ere afreiste til Würzburg.
Viborger Samler, 1848-03-16
J den store, af Deputerede fra flere Stater afholdte Forsamling i Heidelberg vedtoges, at, efterdi ingen Adresser tør indleveres til Forbundsdagen, vilde Forsamlingen udstede en Erklæring til det tydske Folk, for at dette, saalænge intet tydsk Parlement endnu er forsamlet, kan have et Støttepunct i denne Forening. Fremdeles besluttedes, at en større Forsamling skulde afholdes og 3 Uger i Frankfurt am Main. En Comitee valgtes.
Viborger Samler, 1848-03-16
Det russiske Laan - hedder det i en Skrivelse fra Wien, af 2den Marts – er allerede realiseret i Guld og Sølv det udgjør efter nogle Beretninger 50 Mill., efter andre derimod kun 30 Mill. Gylden. Den russiske Keiser har som Sikkerhed og Garanti kun forlangt den østerrigske Keisers Navn. Hertugerne af Este og Medlemmerne af Keisersamilien have ligeledes erklæret sig beredvillige til Forskud for Staten, (100 a 150 Mill. Gylden) saa at der nu haves Midler til omfattende Forholdsregler.
Viborger Samler, 1848-03-16
Wiener Zeit. og Oest. Beob. af 4de Marts indeholde en ligelydende Artikel om den nyeste Omvæltning i Paris, der af disse Journaler betegnes som en Følge deels af en i mange Kredse udbredt, dybt fordærvet offentlig Mening hos hele Klasser af det franske Samfund, deels af en Sammensværgelse, der var sig sit Formaal bevidst. Til Lykke var Minen under Tydskland og Jtalien sprungen i Paris tidligere, end Brandstifterne havde villet det. Under disse Forhold er der kun en Vei til Redning: nemlig den, at Undersaatterne slutte sig fast til Regjeringen, og med Troskab opfylde deres Pligter i Farens Stund, Med Tillid stolende paa de Dyder, der smykke de Folkeslag, som staae under Østerrigs Scepter, kan Monarchen, i det han kommer ihu, at denne Stat har overstaaet frygteligere Storme, med freidigt Mod gaae den kommende Tid imøde. Wiener=eit. af 10de Marts siger i en Artikel: "Keiseren betragter Regjeringsforandringerne i Frankerig som et indre Anliggende, paa hvilket Østerrig ikke tilsigter at indvirke middelbart eller umiddelbart, men det er hans faste Villie at drage Omsorg for, at ingen Bestræbelser finde Sted for at omstyrte de retlige Forhold; – saadanne Bestræbelser kunde tilveiebringe slemme Forstyrrelser i hans af Gud velsignede Rige, hvilke kunde give Riget til Priis for enhver Fiende Angreb.
Viborger Samler, 1848-03-16
Efterretninger fra Berlin af 12te Marts melde, at de Deputerede fra Provindsen Preussen havde overrakt Kongen en Petition om hensigtsmæssige Reformer i Provindsen Preussen. Kongen svarede, at Prov. Preussen, var ham den kjæreste, og at det derfor saameget mere smertede ham at erfare Modstand derfra. – Han vilde tage alle deres Ønsker i Overveielse. – Man formoder, at Landdagen vil blive sammenkaldt i April. – Jøvrigt har det kgl. Decret om eventuel Censurfrihed ikke tilfredsstillet paa nogen Maade Jndbyggerne i Berlin. Ministeriet i Churhessen er entlediget.
Viborger Samler, 1848-03-16
Fra Frankfurt skrives under 9de Marts, at det er tilforladeligt, at Forbundsdagen beskjæftiger sig med Oprettelsen af en Nationalrepræsentation ved Forbundsdagen. Disse Underhandlinger ere indledede under den preussiske Gesandts Forsæde. Efter et tilforladeligt Rygte har Forbundsdagen tillige erklæret sig den 9de for Antagelsen af de sorte røde-gyldne Farver som Forbundsfarver, og af den dobbelte Ørn som Forbundsvaaben.
Viborger Samler, 1848-03-16
Fra Oldenborg skrives under 12te Marts, at Storhertugen har under 10de Marts befalet, at 34 Deputerede fra Hovedpuncterne i Landet skulle kaldes til Oldenborg for at raadslaae om det Forfatningsværk, der vil blive dem forelagt.
Viborger Samler, 1848-03-16
Fra Hanover skrives under 12te Marts, at 6,000 Md. preussiske Tropper ere igjennem Hanover marscherede fra Brandenborg til Rhinpreussen og at man endnu venter Gjennemmarschen af ligesaa mange preussiske Krigere.
Viborger Samler, 1848-03-16
Lübeck, den 12te Marts. Senatet har efter Overeenskomst med Borgerskabet besluttet den 11te Censurens øieblikkelige Ophævelse. Der er udnævnt en Commission, der inden 4 Ugers Forløb skal udarbeide en ny Presselov Hamborg, den 13de Marts. Tidenden Warschau Courier af 2den Marts siger: "Det er Grev Mole overdraget at danne et nyt Ministerium;" under 3die siger den: "Pairskammeret er beskjæftiget med nogle Petitioner, der ikke fortjene Opmærksomhed; under 4de og 5te intet Ord fra Frankerig. - Petersborger Tidenden af 3die Marts erklærer, at den først vil udkomme den 7de Marts.
Viborger Samler, 1848-03-16
Jndenlandske Efterretninger. Under 11te Marts har Hs. M. Kongen allern, tilladt at den første Militair-Deputerede i Admiralitets- og Commissariats=Collegiet, Admiral H. Baron Holsteen, som paa Grund af Alder og Svaghed har anholdt om at fritages for de med hans Stilling forbundne Forretninger, fra 1ste April d. A. maa udtræde som Medlem af Collegiet, hvorhos Hs. Majestæt har bevidnet Admiralen sin allernaadigste Tilfredshed og Tak for hans lange og gode Tjeneste i hans forskjellige Embedstillinger. - Under f. D. har Hs. Majestæt allern, udnævnt Contreadmiral A. Schifter, til første Deputeret i Collegiet, fra 1ste April d. A. at regne. - Endvidere har Hs. Maj. under f. D. allernaadigst udnævnt Commandeurcapitainerne C. C. Zahrtmann, og K. C. Mourier, ligeledes fra 1ste April d. A., til respective anden og tredie Militair-Deputeret i Collegiet.
Viborger Samler, 1848-03-16
J Høiesteretsadvocat Rotwitts Tale til Kongen ved Høiesterets Aabning forekom følgende Yttring: "Den frie Mand sømmer sig det frie Ord, Folket venter, at D. Maj. vil opfylde det ofte udtalte Ønske, at Censuren maa bortfalde, at den fædrelandsksindede Mand, fri for hvert Baand, kan udtale sig om Fædrelandets Anliggender.
Viborger Samler, 1848-03-16
Man er nu stærkt ifærd med at kjøre Kanoner ud paa Langelinie og at montere Batterierne. De Officierer, der ere ansatte ved Veiarbeidet, ere blevne indkaldte til de respective Garnisoner. - Ankomne Skibsførere have bragt Efterretning om, at de i Nordsøen have antruffet forskjellige engelske Krigskibe, som krydsede der frem og tilbage. Den er ingen Grund til at tvivle om denne Efterretnings Paalidelighed, skjøndt den hidrører fra Skippere. – At der fra russisk Side skulde være betinget 40 Lodser til at bugsere den russiske Flaade gjennem Sundet, klinger derimod betydeligt apocryphisk. (Folpst.) Fædrel." tilbagekalder nu dets Relation om forefaldne Optøier i Haderslev (see Mandagsavisen) som urigtig.
Viborger Samler, 1848-03-16
Under 10de Marts er for Hertugdømmet Slesvig emaneret en provisorisk Forordning ang. nogle Modificationer i Bestemmelserne i Forordningen af 22de Febr. 1820 om Forebyggelse af Misbrug af Pressen. Ligeledes er under f. D. for Hertugdommerne Holsteen og Lauenborg emaneret en provisorisk Forordning ang. Censurens Ophævelse og den Fremgangsmaade der bliver at iagttage i Pressesager.
Viborger Samler, 1848-03-16
Fra Kiel skrives den 11te Marts. J Jtzehoe ere idag af de store Grundbesiddere v. Reventlow fra Preetz og Schwerdfeger paa Wensin betegnede som erfarne Mænd, og Neergaard paa Ovelgønne som Repræsentant, og at de mindre Grundbesiddere er Rohmann fra Holtorf og Witt fra Büsum kaarne til erfarne Mænd og Manssard fra Hannerau til Repræsentant. Disse Valg synes os i Virkeligheden at være ligegyldige; thi de erfarne Mænd ville neppe mere komme til Kjøbenhavn. Løverdagen d. 18de Marts ville de valgte Deputerede fra Hertugdømmerne atter forsamle sig, og ved denne Leilighed ville fra alle Egne i de tvende Fyrstendommer mange Mænd komme sammen.
Viborger Samler, 1848-03-16
Altona, den 13de Marts. J Løverdags Aftes den 11te afholdtes paa Ridebanen en stor Folkesamling for at beslutte en Petition til Hs. Maj., vor Landsherre. Over præsidenten havde paa sit Ansvar erklæret, af Hensyn til Stadens Bedste ei at lægge nogen udvortes Hindring i Veien for Forsamlingen. Forsamlingen afholdtes i den største Rolighed, og afgav et sikkert Beviis paa, at Forsamlingsretten ubeskaaret kan gjengives vort Land. Petitionen fordrer i et fast Sprog strax; "Ophævelse af Censuren, Associationsfrihed, almindelig Folkebevæbning; derhos ikke fortiende, at den fast inhærerer paa Landets andre Forlangender, saasom: "Gjenoprettelsen af en slesvigholsteensk Forsamling paa det frieste, folkeligste Grundlag med ansvarlige Ministre, hævdet ved en slesvig-holsteensk Stænderforsamling; gjennemgribende Reform af vort tydske Retsvæsen paa Principet af eedsvorne Retter; Folkets Repræsentering ved Forbundsdagen"; men med Hensyn til disse Forlangenders Opfyldelse og Gjennemdrivelse sættende Tillid til deres lovlige Repræsentanter; – udtalende sig endnu engang til Slutningen, at de først nævnte tre Fordringer strax maatte opfyldes, saafremt ikke Faren for et ulykkeligt Brud skulde bevirkes, og Staten bringes i Fare." Petitionen erholdt strax 1400 Underskrifter. Viborg. Foranlediget af at det Beckerske Skuespillerselskab først paa Mandag aabner dets Forestillinger i Randers, har Hr. Bloch tilladt Selskabets Personale for egen Regning at give en Forestilling paa Theatret Fredag Aften, og vil da blive opført: Lystspillet En Kone, der springer ud af Vinduet", "William og Emma (Vaudeville) og "Mikkels Kjærlighedshistorie i Paris" (Vaudevillemonolog); sluttelig fremsiges en Afskedsepilog.
Viborger Samler, 1848-03-16
Udnævnelser og Entledigelse. Hs. Majestæt har allern, udnævnt Professor extraordinarius i den østerlandske Philologi, C. Hermansen, til Prof. extraordinarius i det, theologiske Facultet ved Kbhavns Universitet; Generalkrigscommissair Riegels til Amberre, kgl. Historiograph og Lector ved Sorøe Academi, Dr. phill. C. F. Wegener, til Archivar ved Geheimearchivet, saaledes, at han vedbliver i førstnævnte hans Embede, Sognepræst for Høislef, Dommerby og Lunds Menigheder i Viborg Stift, J. A. S. Danæus, til Sognepræst for Egeberg Menighed i Sjællands Stift; Sognepræst for Vandborg og Ferring Menigheder i Ribe Stift, H.P. Prior, til Sognepræst for Nors og Tved Menigheder i Aalborg Stift; Cand. theol. J. Nielsen til ordineret Catechet ved Trinitates Menighed i Kbhavn; characteriseret Bataillonschirurg, Underlæge ved 7de Jnf. Bataill., S. A. Steenberg, til Districtslæge i Skagen; Over- og Landretsadvocat A. F. Forchhammer til Overfiskal for Hertugdommet Holsteen; constitueret Skovfoged F. Hundewadt til Skovfoged i Pambelland i det Haderslevske Overførsterdistrict; Sec. Lieutn. af 5te Dragonreg., C. W. Sommer, Cand. phill. H. J. Ritto, Exam. jur. J. C.S. Hylling og C. H. Kidde samt C. v. Rosen og J. Wahl til Landmaalere.
Viborger Samler, 1848-03-16
Reisende. Med Dampskibet "Mercurius, fra Kallundborg til Aarhuus, den 12te Marts: Dhrr. v. Steemann, Tutein, Thor Straten, Welding, Politz, Fussing og Møller, Mad. Philipsen, Kammerherre Mylius, Cand. juris Worsaae, Jnsp. Worsaae, Ritmester v. Bruun, Hospitalsforstander Hjerrild, Bygningsinsp. Friis, Architect Rosengreen, Hr. Ree, Hofjunker Neergaard, Propr. Neergaard, Pastor Smith, Kjøbmand, Levinsen, Contoirist Petersen, Mad. Konnerup. Med Samme fra Aarhuus til Kallundborg, den 13de Dr.: Grev Ahlefeldt, Grosserer Sass, Hr. v. Steemann, Toldcasserer Bay, Handelsreisende Gøtz, Student Petersen, Dhrr. Flink, Eiche og Christensen.
Viborger Samler, 1848-03-16
Copulerede i Aarhuus, den 10de Marts, Meieribestyrer paa Wilhelmsborg J. Schou og Jfr. Charlotte Amalie Birch. alle Birch.
Viborger Samler, 1848-03-16
Paa første Fredag i Faste prædiker Hr. Pastor Hindberg i Søndresogns Kirke.
Viborger Samler, 1848-03-16
AVERTISSEMENTS. At Hr. Kjøbmand J. C. Møller her i Byen idag har erholdt sit til Skiftebehandling opgivne Bo extraderet til fri Raadighed, bekjendtgjøres herved af Undertegnede, der har fungeret som Curator i Boet. Viborg, den 14de Marts 1848. Neckelmann.
Viborger Samler, 1848-03-16
De Forældre, der ønske deres Børn antagne til Skolegang i Byens Borgerskole fra 1ste Mai d. A., vilde behage snarest derom at gjøre Anmeldelse. Skolecommissionen i Viborg, den 14de Marts 1818.
Viborger Samler, 1848-03-16
Concert i Skive. Undertegnede agter førstkommende Søndag den 19de Marts at give en Instrumental Concert med Assistanse af 12 Musici i Hr. Gjestgiver Grønnings Locale. Billetter a 2 Mk. for Voxne, Børn det Halve, faaes i mit Logis hos Hr. Grønning paa Concert-Dagen fra Kl. 2 Efterm, samt ved Indgangen, der aabnes Kl. 6. Begyndelsen skeer Kl. 7. Viborg, den 16de Marts 1818. Ærbødigst A. J. Christrup.
Viborger Samler, 1848-03-16
Thimotheifrø samt en Deel rødt Kløverfrø kan faaes paa Randrup.
Viborger Samler, 1848-03-16
Udmærket fedt Oxekjød kan bekommes paa Løverdag og Tirsdag hos Slagter Chr. Randers og L. Hillertz.
Viborger Samler, 1848-03-16
Placat. Onsdagen den 19de April førstkommende, om Formiddagen Klokken 10, bliver, efter Eierens Begjering, afholdt Auction paa Sognefoged Mads Christensens Bopæl i Borup, over Qvostedlund Skovhuus, med den derved værende Skov og de Stedet underliggende Jordeiendomme af nye Matrikuls Hartkorn 3 Skpr. 2 Fdkr. 1 3/4 Alb. i Thaarup Sogn. Eiendommene, som af Kjøberne strax kan tiltrædes og hvori den største Deel af Kjøbesummen kan ventes at forblive indestaaende, paavises af Eieren Jens Andersen, der boer i Skovhuset. Naar Auctionen derover er tilendebragt, bortsælges 2 Køer og nogle Faar. Fiends-Nørlyng Herreders Contoir, den 11te Marts 1848. O. M. Thorgersen, const. Dette Blads udenlandske Artikel redig, af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Som Tillæg meddeler Bladet Landsoverrettens Domme.
Viborger Samler, 1848-03-17
Viborg Stifts-Tidende. Forsendes med Brevposten i Danmark og Hertugdømmerne. Marts 1848. Fredagen den 17. Nr. 47. 76 Aarg.
Viborger Samler, 1848-03-17
Udenlandske Efterretninger. Frankerig. Den østerrigske Gesandt, Grev Appony, forlod Paris den 8de Marts for at vende tilbage til Wien. Til samme Tid afreiste den preussiske Gesandt, v. Arnim, til Berlin, og der siges, at den engelske Gesandt, Marquis Normanby, ogsaa vil forlade Paris. De afreiste Gesandter have imidlertid efterladt charges d' afsaires, til hvilke det er overdraget at vedligeholde de meest venskabelige Forbindelser med den provisoriske Regjering.
Viborger Samler, 1848-03-17
Trods alle Anstrengelser fra Auctoriteternes Side forat opretholde Orden, har en stor Deel af Befolkningen i Lyon gjort sig skyldig i slemme Excesser, navnligen ere mange Maskiner i Fabrikerne ødelagte.
Viborger Samler, 1848-03-17
Den spanske charge d'affaires i Paris har af sit Hof erholdt befaling til at reclamere Hertuginden af Montpensters Diamanter, der vare hendes personlige Eiendom.
Viborger Samler, 1848-03-17
Man forsikkrer, at den provisoriske Regjering har besluttet at indføre store Besparelser i alle Forvaltningsgrene. Der tales om, at Maximum for Gageringen af Embedsmænd skal være 10,000 Fres, hvorimod de mindste Gager skulle forhøies til 1500 Fres.
Viborger Samler, 1848-03-17
Det forrige Palais Royal, nu Palais National, er stillet til den gamle Krigsminister Supervies Disposition, for deri at casernere Generalstaben og en Bataillon af den mobile Nationalgarde. Lamartine modtog den 8de Marts paa Raadhuset er Deputation fra det republicanske Centralselskab. Blanquiovergav en Adresse, der fordrer Afskaffelsen af alle de Love, som lægge Hindringer i Veien for Associationsretten og Pressen. Han anbefalede tillige som tilraadeligEntledigelsen af alle de Justitsbetjente og juridiske Embedsmænd, der fungerede den 24de Februar. Efterat Lamartine havde yttret sig tilfredsstillende om de foreslaaede Puncter, bemærkede Blanqui fremdeles, at Centralselskabet endnu havde at overlevere den provisoriske Regjering en Adresse om en yderligere Udsættelse af Valgterminerne. Lamartine svarede hertil, at han og hans Colleger havde anseet det for deres Pligt at tilbagegive Nationen saasnart som muligt den af dem for den almindelige Sikkerheds Skyld overtagne Magt, for ei at forlænge den dem ved den bydende Nødvendighed overdragne dictatoriske Magt.
Viborger Samler, 1848-03-17
Den fra Testes Proces bekiendte Pellapra har tilstillet Mairen i sit District 6000 Fres, til de Fattige i Paris, og forpligtet sig til at udbetale den første Dag i hver Maaned 1000 Fres. til lignende Anvendelse.
Viborger Samler, 1848-03-17
Den af den tydske Forening i Paris udkastede Adresse er overleveret den provisoriske Regjering. Den 8de, Kl. 2 om Eftermiddagen, samlede Tydskerne - over 6000 - sig paa Carousselpladsen, hvorfra det uoverseelige Tog satte sig i Bevægelse til Raadhuuset. J Spidsen for Toget varede den sorte røde gyldne Fane, umiddelbart efter denne fulgte Sangforeningerne. Efter disse kom Bannerbærerne med Frankerigs trefarvede og Tydsklands Bannere, begge forbundne ved et bredt hvidt Baand med Jndskrift fraternite". Nu fulgte Comiteen med sammes Præsident G. Herwegh i Spidsen, og derefter alle Tyd sterne med den tydske Cocarde paa Hatten og den trefarvede franske Cocarde paa Brystet. En uhyre Folkemasse ledsagede Toget. Fra Vinduerne vaiede Lommetørklæder; overalt gjentonede Raabene: "Vivent les Allemands nos freres, vive Allemagne libre, (Tydskerne leve, vore Brødre, det frie Tydskland leve!) - De 500 Sangere hilsedes efter enhver Sang med stormende Bifald; da de omsider, ankomne til Raadhuuset, istemmede Marseillaisen, var Folkets Jubel ubeskrivelig stor. Vagten gjorde Honneurs. Hele Toget dannede en Halvkreds om Raadhuuset, og Comiteen, ledsaget af en Deputation, bestaaende af tydske Forfattere, Studerende, Handlende og Arbeidere, blev af Elever fra den polytechiske Skole ført ind paa Raadhuset og ind i Audientssalen, hvor den modtoges af den provisoriske Regjering. G. Herwegh var Ordfører.
Viborger Samler, 1848-03-17
Fra Toulouse erfares, at en Bande paa 1500 a 2000 Forbrydere, alle væbnede, have plyndret og hæriet flere Landsbyer i Districtet St. Gaudens (Øvre-Pyrenæernes Dep.). - J nogle Landsbyer have de grebet Grundbesidderne og tvunget dem til at betale betydelige Løsepenge. Stærke Detaschements af Tropperne og Nationalgarden, udsendtes imod dem. Der opstod en Fegtning, hvori Røverne mistede 4 Døde, flere Saarede, og 25 af Røverne faldt i Fangenskab. De øvrige kastede sig ind imellem Bjergene. En retlig Undersøgelse i Toulouse er indledet imod de Fangne.
Viborger Samler, 1848-03-17
Journ, des Debats, Pengearistocratiets forrige Organ, siger om den nuværende Pengecrisis: "Publicum lider af en provisorisk Skræk, og dette tjener til at forklare sig den overordentlige Vanskelighed, paa hvilken Kjøbmændene støde, naar de ville opfylde de paa dem hvilende Pengeforpligtelser. De, som have disponible Capitaler, ville paa ingen Maade renoncere paa dem. At laane paa første Hypothek, er umuligt. Enhver indskrænket foreløbig sine Udgifter, og indretter sig paa det meest beskedne. Endnu et Aar, og det vil blive Mode at nedgrave al værdifuld Besiddelse, og, ligesom i Orienten, affectere Armod, hvor formuende man end er. Denne paniske Skræk er beklagelsesværdig, og man maarive sig ud af den, thi den kan kun bevirke et dybt indgribende Onde. – Vel har Revolutionen overrasket os, Jngen anede, at Staten, skulde blive til en Republik. Men denne er nu bleven et Factum, den er proclameret, anerkjendt; hvad skeet er, lader sig ei forandre. Man tør paa den anden Side ikke fordølge, at Capitalisternes Mistillid hidrører for en stor Deel fra Formodningen om, at Staten er i stor Forlegenhed. Man var Sparekasserne 300 Mill. Fres. skyldig, en næsten ligesaa stor Sum vil man temmelig snart skylde til Eierne af Bons. Kunne disse Eiere overtales til at lade de dem tilhørende Bons fornye, vilde dette meget lette Finantsforlegenheden, og man har grundet Aarsag til at antage, at Handelsforretningerne i saa Tilfælde vilde gaae raskere fra Haanden. For at arbeide til dette Maal har Regjeringen forhøiet Renten paa Bons og Sparekassepengene til 5 pCt. Men under de nuværende Conjuncturer er denne Rente utilstrækkelig; thi 5 pCt., som Rentefod, kunne ikke forhindre, at jo mange Penge krav ville indløbe. Det er piinligt at tilstaae en høiere Rente; men det vil være endnu langt piinligere, naar Statens Pengekasser ere tomme.